CELEX: 32017R1475
Language: bg
Date: 2017-01-26 00:00:00
Title: Делегиран регламент (ЕС) 2017/1475 на Комисията от 26 януари 2017 година относно класифицирането на експлоатационния показател за мразоустойчивост на глинени керемиди съгласно EN 1304, в съответствие с Регламент (ЕС) № 305/2011 на Европейския парламент и на Съвета (Текст от значение за ЕИП. )

17.8.2017   
            
            
               BG
            
            
               Официален вестник на Европейския съюз
            
            
               L 211/1
            
         ДЕЛЕГИРАН РЕГЛАМЕНТ (ЕС) 2017/1475 НА КОМИСИЯТА
   от 26 януари 2017 година
   относно класифицирането на експлоатационния показател за мразоустойчивост на глинени керемиди съгласно EN 1304, в съответствие с Регламент (ЕС) № 305/2011 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 27, параграф 1 от него,
   като има предвид, че:
   
               (1)
            
            
               Когато Комисията не е определила класове на експлоатационни показатели по отношение на съществените характеристики на строителни продукти, съгласно член 27, параграф 2 от Регламент (ЕС) № 305/2011 те могат да се определят от европейските органи по стандартизация, но само въз основа на изменен мандат.
            
         
               (2)
            
            
               Европейският стандарт за продукти EN 1304 относно глинени покривни керемиди и допълнителни елементи е стандарт, който е хармонизиран съгласно Директива 89/106/ЕИО на Съвета (2) от 2005 г. насам.
            
         
               (3)
            
            
               В новата версия на посочения стандарт е включена нова класификация на експлоатационния показател за мразоустойчивост на глинени керемиди, предназначени за употреба на открито, съгласно EN 1304. Тази класификация се основава на постепенното разработване на хармонизирани методи за оценяване и по този начин представлява стъпка напред към консолидирането на вътрешния пазар за въпросните продукти.
            
         
               (4)
            
            
               За тази нова класификация не е предоставен изменен мандат.
            
         
               (5)
            
            
               Поради това следва да бъде определена нова класификационна система, която да се използва за продукти, предназначени за употреба на открито и попадащи в обхвата на стандарт EN 1304,
            
         ПРИЕ НАСТОЯЩИЯ РЕГЛАМЕНТ:
   Член 1
   Експлоатационният показател на глинени керемиди, предназначени за употреба на открито, във връзка с тяхната съществена характеристика „мразоустойчивост“, се класифицира в съответствие с класификационната система, посочена в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 януари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 88, 4.4.2011 г., стр. 5.
   
      (2)  Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите членки по отношение на строителните продукти (ОВ L 40, 11.2.1989 г., стр. 12).
   
      ПРИЛОЖЕНИЕ
      За продукти, попадащи в обхвата на стандарт EN 1304 „Глинени покривни керемиди и допълнителни елементи. Определения и изисквания за продуктите“ и предназначени за употреба на открито, се определя нова класификация по отношение на тяхната съществена характеристика „мразоустойчивост“, както следва:
      
                   
               
               
                  Клас 1 (150 цикъла): най-малко 150 цикъла. Ако след 150 цикъла никоя от керемидите не показва никоя от повредите, описани като недопустими съгласно EN 539-2:2013, таблица 1.
               
            
                   
               
               
                  Клас 2 (90 цикъла): 90 — 149 цикъла. Ако след 90 цикъла никоя от керемидите не показва никоя от повредите, описани като недопустими съгласно EN 539-2:2013, таблица 1.
               
            
                   
               
               
                  Клас 3 (30 цикъла): 30 — 89 цикъла. Ако след 30 цикъла никоя от керемидите не показва никоя от повредите, описани като недопустими съгласно EN 539-2:2013, таблица 1.